Ignas Mikalauskas

Ignas Mikalauskas, tėvas Barnabas OFM (1911 m. sausio 2 d. Puodžiai, Pasvalio valsčius, Biržų apskritis – 1996 m. birželio 29 d. Torontas, Kanada) – Lietuvos kunigas, žurnalistas, redaktorius.

 Biografija 
1924–1934 m. mokėsi Pasvalio gimnazijoje ir saleziečių kolegijoje. 1942 m. baigė teologijos mokslus Sienos universitete Italijoje.

Gyveno Kretingos pranciškonų vienuolyne.Jungtinių Amerikos Valstijų lietuviai: biografijų žinynas. T. I. Vilnius: Mokslo ir enciklopedijų leidybos institutas, 1998, p. 674. ISBN 5-420-01415-7. Įstojęs į vienuoliją ir davęs įžadus, gavo vienuolio Barnabo vardą. Antrojo pasaulinio karo pradžioje su kitais broliais pranciškonais persikėlė į Vakarus, 1946 m. išvyko į JAV. 1955–1957 m. Lietuvių žurnalistų sąjungos Niujorko skyriaus pirmininkas.

Nuo 1936 m. rašė religinėmis, visuomeninėmis ir kultūrinėmis temomis įvairiuose leidiniuose. 1948–1950 m. laikraščio „Lietuvių žinios“ redaktorius, 1955–1957 m. – vienas iš laikraščio „Darbininkas“ redaktorių. 

 Bibliografija 
 „Kelios mintys žurnalistui“, 1956 m.

 Šaltiniai 

Kategorija:Lietuvos redaktoriai
Kategorija:JAV lietuviai
Kategorija:Lietuvos kunigai